แบงก์โน้ตส์
ในงานเปิดตัวเงินฝากออมทรัพย์ “จัดให้” ของแบงก์กรุงศรีฯ เมื่อวันก่อน “เสี่ยคริส” กฤษณ์ จันทโนทก ผู้ช่วยกรรมการผู้จัดการใหญ่
29 ส.ค. 2555

สิงห์นักบิด
ในงานเปิดตัวเงินฝากออมทรัพย์ “จัดให้” ของแบงก์กรุงศรีฯ เมื่อวันก่อน “เสี่ยคริส” กฤษณ์ จันทโนทก ผู้ช่วยกรรมการผู้จัดการใหญ่ ขวัญใจสาวแบงก์ย่านพระราม 3 ลงทุนยืมบิ๊กไบค์คันงามจากเพื่อนรัก “ดอม เหตระกูล” บิดเข้ามาภายในงานเสียงกระหึ่มอื้ออึง ทำเอานักข่าวตะลึงตึ่งๆ ทั้งงาน 




 
อันที่จริงก็ไม่น่าเซอร์ไพรส์เท่าไรร้อก เพราะใครๆ ก็รู้กันทั่วว่า “เสี่ยคริส” น่ะเป็นสิงห์นักบิดตัวยงอยู่แล้ว แต่ที่ต้องอ้าปากค้างก็เพราะหนนี้ “เสี่ยคริส” ไม่ได้มาคนเดียว แต่บรรทุก เอ้ย...ซ้อน ซีอีโออิมพอร์ต ไซส์เอ็กซ์เอ็กซ์แอลอย่าง มาร์ค อาร์โนลด์ มาด้วยน่ะเซะ
บิ๊กไบค์ที่ว่าใหญ่ยังดูเล็กไปถนัดตา งานนี้ทำเอาเกร็งกันไปทั้งคนขี่คนซ้อน ก็แหม...ปกติ “เสี่ยคริส” แกมีแต่สาวๆ เอวบางร่างน้อยซ้อนท้าย พาเปลี่ยนจากน้องๆ หนูๆ มาเป็นนายใหญ่ซ้อนแทน มันก็ต้องไม่ชินเป็นทำมะดา ชิมิๆ
แว่วมาว่า กว่าที่ภาพการเปิดตัวจะออกมาสวยงามออกสื่อได้ ดูโอเจ้านายลูกน้อง คริส&amp;มาร์ค ต้องซ้อมแล้วซ้อมอีกจนเหงื่อตกไปตามๆ กัน เหตุผลที่ต้องซ้อมหนักคงไม่ต้องถาม แค่ลองจินตนาการดูว่าถ้าเกิด “มอไซค์ทำหล่น” ขึ้นมาละก้อ 
ไม่อยากจะคิดต่อจริงๆ